જેમ એન્ડ જ્વેલરી સેક્ટરના ટેક્સ સ્ટ્રકચરમાં દુબઇ બાદ ચાઇના દ્વારા મોટા ફેરફાર કરવામાં આવ્યા છે. જેનો સીધો લાભ સુરતના જેમ એન્ડ જ્વેલરી સેકટરને થશે હોવાનો મત ઉદ્યોગકારોએ વ્યક્ત કર્યો છે. જ્વેલરી સેક્ટરની 18 જેટલી કેટેગરી ઉપર લગાવવામાં આવતી 20 થી 35 ટકા ઈમ્પોર્ટ ડ્યુટીના રેટમાં ઘટાડો કરી 8 થી 10 ટકા કરી દેવામાં આવી છે. ચાઇના પાસેથી સુરતના જેમ એન્ડ જ્વેલરી સેક્ટરને વર્ષે 30 ટકા સુધીનો વેપાર મળે છે ત્યારે ચાઈનાની નીતિથી ભારત અને ખાસ કરીને સુરતના જેમ એન્ડ જ્વેલરી સેક્ટરને મહત્તમ લાભ થશે.